सागौन की चरपट बनाते आदिवासी गिरफ्तार
पांडरी सर्किल डोब बीट के जंगल में सागौन की चरपट बनाते हुए एक आदिवासी को वन विभाग के गश्ती दल ने पकड़ा है। आदिवासी के पास से 20 हजार रुपए की चरपट और कुल्हाड़ी जब्त की है।
बागदेव चौकी प्रभारी मुकेश पटेल ने बताया पांडरी सर्किल के वनपाल भगवत उईके, वन रक्षक विनोद पटेल, अंकुर तिवारी के साथ सोमवार शाम 5.30 बजे जंगल की गश्त कर रहे थे। डोब बीट में जंगल के आम रास्ते से करीब 100 मीटर दूर कन्हैयालाल आदिवासी(46) सागौन का पेड़ काटकर उसकी चरपट बना रहा था। कुल्हाड़ी की आवाज सुनाई देने पर वन विभाग की टीम वहां पहुंच गई। आरोपी को वन चौकी लाकर उससे पूछताछ की। उसने बताया, वह घर के लिए सागौन की चरपट बनाकर ले जा रहा था। आरोपी को मंगलवार 29 दिसंबर को कोर्ट में पेश किया जाएगा। एक माह पूर्व भी एक अन्य आरोपी को चरपट बनाते गिरफ्तार किया गया था। आयुध निर्माणी से लगे डोब बीट में झिरमऊ निवासी हरिदास पिता संतराम को सागौन का पेड़ काटकर चरपट बनाते हुए पकड़ा था।
bho_Deva hin_Deva hin_Deva